Z A P I S N I K
30. sjednice Vijeća Gradske četvrti Podsljeme,
održane 27. studenog 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Ivan Laco,  Luka Maloča, Anita Matković, Tihomir Milovac, Reana Senjković-Svrčić, Damir Pavlek, Drago Boras, Snježana Punjek i Ana Večerin Novaković.

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                                                  
Predsjedava: Krešimir Kompesak, predsjednik Vijeća.
Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 30. sjednicu Vijeća Gradske četvrti Podsljeme.
	Predsjednik Vijeća otvara raspravu o zapisniku 29. sjednice. Bez rasprave, jednoglasno je usvojen zapisnik 29. sjednice.

Na prijedlog predsjednika Vijeće jednoglasno utvrđuje slijedeći:

DNEVNI RED:

[bookmark: _Hlk157428540]1.  Prijedlog izmjene Programa održavanja komunalne infrastrukture na području  
     Gradske četvrti Podsljeme u 2023. – donošenje zaključka

[bookmark: _Hlk157429057]2.  Prijedlog Programa održavanja komunalne infrastrukture na području  
     Gradske četvrti Podsljeme u 2024. – donošenje zaključka

[bookmark: _Hlk157429305]3.  Prijedlog Programa građenja komunalne infrastrukture na području Grada 
     Zagreba u 2024.  – davanje mišljenja

4.  Prijedlog Programa održavanja javnih prometnih površina, građevina i 
     uređaja javne namjene, javne rasvjete te izvanrednog održavanja nerazvrstanih 
     cesta na području Grada Zagreba u 2024. – davanje mišljenja

[bookmark: _Hlk157429840]5.  Zaključak VMO Mlinovi o oslikavanju potpornog zida muralom, ispred objekta MO 
     Mlinovi, Jahorinska 5 – donošenje zaključka

6.  Pitanja, prijedlozi i obavijesti


Ad 1. Prijedlog izmjene Programa održavanja komunalne infrastrukture na području  
Gradske četvrti Podsljeme u 2023.

Predsjednik Vijeća objašnjava kako je izmjenama Proračuna Grada Zagreba došlo do povećanja sredstava za pozicije održavanja komunalne infrastrukture, uslijed povećanja cijena materijala i usluga. Stoga smo dobili Prijedlog izmjena na usvajanje. 

Bez  rasprave, Vijeće jednoglasno donosi Prijedlog izmjene Programa održavanja komunalne infrastrukture na području Gradske četvrti Podsljeme u 2023. Isti se nalazi u privitku ovog zapisnika.



Ad 2.  Prijedlog Programa održavanja komunalne infrastrukture na području  
Gradske četvrti Podsljeme u 2024.

Predsjednik Vijeća ističe kako je pripremljen i Program održavanja komunalne infrastrukture na području Gradske četvrti Podsljeme za 2024., koji su svi članovi Vijeća dobili u materijalima za sjednicu.

Bez rasprave, Vijeće jednoglasno donosi Program održavanja komunalne infrastrukture na području  Gradske četvrti Podsljeme u 2024. Isti se nalazi u privitku ovog zapisnika.



Ad 3. Prijedlog Programa građenja komunalne infrastrukture na području Grada 
Zagreba u 2024.  

Predsjednik Vijeća ističe kako su prijedlog Programa svi članovi dobili u materijalima za sjednicu. Prema dobivenim informacijama, projekt rotora Gračanska cesta-Bliznec je u završnoj fazi izrade i koordinirat će se sa rekonstrukcijom Markuševečke ceste od ulice Bliznec do ulice Klinovec. Također, u tijeku je i izrada projekta za izgradnju nogostupa u ulici Gračansko dolje. Kako kompletna dokumentacija za ta dva projekta još nije gotova, u Programu nisu osigurana sredstva za njihovu realizaciju.

Nakon kraće rasprave, Vijeće jednoglasno donosi:



Z A K LJ U Č A K

o davanju mišljenja na Programa građenja 
komunalne infrastrukture na području Grada Zagreba u 2024.

	1.
	Vijeće Gradske četvrti Podsljeme daje pozitivno mišljenje na Program građenja komunalne infrastrukture na području Grada Zagreba u 2024., uz napomenu da se očekuje realizacija projekata Gračansko dolje i Gračanska cesta-Bliznec odmah po ishođenju potrebne dokumentacije.


	2.
	Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za pravne i financijske poslove.





Ad 4.  Prijedlog Programa održavanja javnih prometnih površina, građevina i 
uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

Predsjednik Vijeća ističe kako su prijedlog Programa svi članovi dobili u materijalima za sjednicu. Program je predvidio stavke koje su tražene od Vijeća Gradske četvrti Podsljeme, stoga predlaže davanje pozitivnog mišljenja.

Bez rasprave, Vijeće jednoglasno donosi:


Z A K LJ U Č A K

o davanju mišljenja na Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta
 na području Grada Zagreba u 2024.

	1.
	Vijeće Gradske četvrti Podsljeme daje pozitivno mišljenje na Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.


	2.
	Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za pravne i financijske poslove.




Ad 5.  Zaključak VMO Mlinovi o oslikavanju potpornog zida muralom, ispred objekta MO Mlinovi, Jahorinska 5

Predsjednik Vijeća ističe kako su svi na mail dobili Zaključak VMO Mlinovi, kojim traže iscrtavanje murala poginulih branitelja sa područja MO Mlinovi, na potpornom zidu ispred objekta MO Mlinovi, Jahorinska 5. Mural bi se sastojao od lica troje poginulih branitelja, sa datumom pogibije. 

Luka Maloča predlaže da se ispoštuje kompletna procedura te da se napravi i vizualni prijedlog. Smatra da je potrebno i razmotriti adekvatniju lokaciju, budući da se ova nalazi uz parkirna mjesta (koja zaklanjaju pogled na mural), a istim nogostupom šeću i psi, koji po istom znaju i obavljati nuždu.

Damir Pavlek je mišljenja kako Mjesni odbor Mlinovi zna koja im je najbolja lokacija te isto treba poštovati.

Pero Semren ističe kako su Mlinovi specifično malo naselje, bez adekvatnih lokacija te im je zgrada Mjesnog odbora središte mjesta.

Predsjednik Vijeća zna da na području MO Mlinovi nema bolje i smislenije lokacije te da treba poštovati želju mjesnog odbora, ali će u razgovoru sa predsjednikom MO Mlinovi još vidjeti postoji li alternativa. 
Luka Maloča naglašava kako će oni biti suzdržani isključivo zbog mišljenja kako lokacija nije adekvatna poruci i značaju samog murala.

Bez daljnje rasprave, Vijeće većinom glasova (7 ZA i 4 SUZDRŽANA) donosi:

Z A K LJ U Č A K

o inicijativi Vijeća Mjesnog odbora Mlinovi za oslikavanje potpornog zida muralom ispred objekta MO Mlinovi, Jahorinska 5 

1. Vijeće Gradske četvrti Podsljeme zaprimilo je Zaključak VMO Mlinovi za oslikavanje  
    potpornog zida muralom ispred objekta MO Mlinovi, Jahorinska 5. Na muralu bi se iscrtala 
    lica troje poginulih branitelja Domovinskog rata sa područja Mlinova, sa datumom 
    pogibelji.

2. Vijeće podržava inicijativu Mjesnog odbora Mlinovi te traži odobrenje za iscrtavanje 
    murala.

3. Ovaj će Zaključak biti dostavljen Gradskom uredu za obnovu, izgradnju, prostorno 
    uređenje, graditeljstvo i komunalne poslove – Sektoru za komunalne poslove i javne 
    površine.



Ad 6  Pitanja, prijedlozi i obavijesti

Luka Maloča ističe problem objekta MO Vidovec, koji je derutan i potrebna mu je obnova. Predlaže da se pokrene inicijativa da Grad Zagreb krene u otkup nekog adekvatnog zemljišta i napravi potpuno novi objekt Mjesnog odbora Vidovec. Smatra kako je isto moguće pokrenuti kroz program Kapitalnih investicija.

Predsjednik Vijeća odgovara kako je Vijeće već pokretalo projekt zamjene postojećeg objekta, ali je isti stao na imovinsko-pravnim problemima same čestice na kojoj se nalazi. Također, postoji i projekt obnove objekta (izgradnje novog) na lokaciji Vidovec 57, gdje kompletno prizemlje pripada Gradu Zagrebu te se može razmisliti i o toj lokaciji. 

Luka Maloča daje informaciju kako su pokrenute aktivnosti oko obnove kino dvorane u objektu MO Markuševec. Ista se dijelom može opremiti i kroz Plan potreba, o čemu se treba koordinirati sa Mjesnim odborom Markuševec.
Također ističe kako će svako Vijeće Gradske četvrti dobiti jednu kameru za nadzor brzine prometa, a na nama je da odredimo prioritetnu lokaciju.

Anita Matković ističe kako još uvijek nije sanirana nadstrešnica na Mihaljevcu, na kojoj nedostaju pleksi stakla.




Sjednica je završena u 8:15 sati.


Zapisnik vodio:
Goran Rogić



									Predsjednik 
								  Vijeća Gradske četvrti
									Podsljeme

								     Krešimir Kompesak
[bookmark: _Hlk104212074]
KLASA: 024-08/23-002/287
URBROJ: 251-13-11-2/002-23-2
Zagreb, 27. studenog 2023.






Privitak:
- izvješće o glasanju na sjednici
[bookmark: _GoBack]

	Izvješće o glasanju na sjednici

	
	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.

	KREŠIMIR KOMPESAK
	+
	+
	+
	+
	+

	PERO SEMREN
	+
	+
	+
	+
	+

	DRAGO BORAS
	+
	+
	+
	+
	+

	IVAN LACO
	+
	+
	+
	+
	+

	LUKA MALOČA
	+
	+
	+
	+
	0

	ANITA MATKOVIĆ
	+
	+
	+
	+
	0

	TIHOMIR MILOVAC
	+
	+
	+
	+
	0

	DAMIR PAVLEK
	+
	+
	+
	+
	+

	SNJEŽANA PUNJEK
	+
	+
	+
	+
	+

	REANA SENJKOVIĆ-SVRČIĆ
	+
	+
	+
	+
	0

	ANA VEČERIN NOVAKOVIĆ
	+
	+
	+
	+
	+

	    NIJE PRISUTAN= prekrižiti ime

